als_Latn dik_Latn sag_Latn
Në kuadër të 100 vjetorit të Pavarësisë së Shqipërisë, Kosova dhe Shqipëria do të lidhen edhe më shumë mes vete. Jo vetëm me përurimin e rrugës së kombit, por edhe në fushën e teknologjisë.
Të martën, kryeministri i Kosovës, Hashim Thaçi dhe ai i Shqipërisë, Sali Berisha, do të takohen në pikëkalimin kufitarë në Morinë, ku do të bëjnë përpunimin e linjës së internetit, ku tani e tutje me këtë projekt të dy vendet do të përfitojmë më shumë materialisht.
Implementues të këtij projekti, janë Postat e Shqipërisë dhe kompania Kujtesa nga Kosova.
Arbër Arifi, shefi i Kujtesës, ka deklaruar se telekomunikacioni tashmë në jetën tonë ka rëndësi tejet të madhe e po ashtu edhe projektet që zhvillojnë këtë domen.
Duke folur për linjën e re të internetit, Arifi tha se, implementus të drejtpërdrejtë të këtij projekti janë Postat e Shqipërisë edhe kompania Kujtesa.
“Kompania Kujtesa furnizohet me internet nga Frankfurti i Gjermanisë, duke shfrytëzuar linjat të cilat kalojnë nëpër Mal të Zi, Maqedoni, Serbi, Kroaci, e kështu me radhë”, tha Arifi, duke shtuar se, vendi ynë, po ashtu Shqipëria, përfitojnë shumë nga ky projekt. Kurse përfitimi është i gjerë edhe i përket domeneve të ndryshme.
Ai tha se hapi i ardhshëm i kompanisë Kujtesa është ndërlidhja në mes Tiranës, Prishtinës edhe Shkupit në një rrjet optik.
Ndryshe, takimin Thaçi-Berisha në Morinë e kanë konfirmuar edhe autoritetet e shtetit shqiptar. “Po, kryeministri Berisha do të takohet këtë të martë me kryeministrin e Kosovës, Thaçi, ku do të bëjnë përurimin e linjës së internetit Shqipëri-Kosovë”, kanë thënë në kryeministrinë e Shqipërisë.
(Herë të lexuara: 212)
als_Latn als_Latn als_Latn als_Latn als_Latn als_Latn als_Latn als_Latn als_Latn